Takže, kto bude dosť šialený nato, aby zjedol oči?
Povedz, Gustavo, čím presne sa živíš?
Trochu neskoro na rolu mačo otca.
Už sme manželia.
Len sa rozprávam.
To nič, zlatko. Vlastne sa na to teším.
Som umelec.
To je jeden z jeho obrazov.
To namaľoval on?
Teda.
Myslel som, že to prstami namaľoval vnuk,
o ktorom si mi tiež nepovedala.
Som aj komunitný organizátor.
A koľko platia?
Za 20 dolárov zjem oči.
Hej. Pre vás je všetko o ťažkých prachoch.
Ale pre niektorých z nás je to o emočnom naplnení.
Čudné, lebo keď som kúpil dom, v ktorom bývaš,
spomínam si, že som platil peniazmi nie pocitmi.
Dobre, chlapci, hrajte čisto.
Pozri.
Neviem, čo ti povedala Paloma, ale nie som taký.
Teda aspoň som taký nebol na začiatku.
Dobre. Tak čo sa potom stalo?
- Aj s navijakom. - Gustavo.
No, keďže si sa spýtal,
zaspomíname si na cestu, ktorá ma doviedla až sem.
Takže, zatiaľ čo som si zvykal na úlohu asistenta vedúceho prevádzky,
Julia práve začala pracovať na svojom novom butiku.
Už nepracovala na recepcii.
Viem, že ťa bez uniformy vidím stále,
ale keď si bez nej tu?
- Fíha. Vyzeráš úžasne. - Ďakujem, zlatko.
No, dobre vedieť, že vyzerám dobre, lebo som ponocovala.
Pokazil sa mi šijací stroj
a premrhala som hodinu na hodvábnych šatách.
A to je dlho?
Krátko?
Vyberám si „dlho“.
Hej! Prečo nezájdeš ku mne a nepoužiješ mamin šijací stroj?
Ach, ďakujem, ale nechcem obťažovať.
A tiež neviem, či ma tvoja mama vôbec má rada.
Má ťa rada.
Ach, no teda. Teraz si myslím, že ma nenávidí.
Nie, moja mama ťa v skutočnosti nepozná.
Okrem toho, že stále odmietaš naše pozvania do kostola.
Skrátka nie som taká pobožná ako ona.
Ježiš nie je taký pobožný ako ona.
Prepáč, Ježiš.
Ale mohlo by to byť dobré.
Bude rada, že si tam. A možno budete mať šancu zblížiť sa.
Ktovie? Ale, dobre, pôjdem tam.
Ďakujem, zlatko.
- Kto je najmilší frajer… - Bez maznania!
Prepáč, ja len,
že odkedy sa vrátil Chad, ešte nás nevidel.
Nie som si istý, ako zareaguje.
Hej, máš pravdu.
Chad vie byť trochu nepredvídateľný.
Julia! Máximo!
Nepredvídateľné.
Vyzerá ako škandinávsky Ježiš.
Opäť prepáč, Ježiš.
Chad, „hermigo“!
- Julia, aj ty. - Dobre.
Chcem, aby ste vedeli, že to viem.
Prezradili mi to peruánske hory.
A moja mama.
Pointou je, že žehnám tomuto spojeniu.
Teda. Ďakujeme.
Áno, je to od teda veľmi osvietené, Chad.
Nie, ešte… som neskončil.
Na cestách som sa naučil nachádzať radosť v šťastí ostatných.
A skutočne vám obom želám život plný naplnenia, lásky a…
ak budete chcieť… milých, krásnych detí, čo by ma volali Tío Chad.
Odľahlo mi, že mu nevadil náš vzťah,
až to bolo takmer nepríjemné,
ale teraz som sa konečne mohol vrátiť do starých koľají.
Dobre, ľudia, tento víkend máme na 100 % plno.
Takže našim hosťom poskytnime 110 %!
Dobrý nápad! Odložme si percentá navyše pre hostí!
A teraz oznamy.
Po prvé, Julia rozbieha butik,
a tak sme Lorenu povýšili z práčovne na recepciu.
Veľmi pekne vám všetkým ďakujem za túto príležitosť.
To bol môj recepčný hlas.
Daj vedieť, keď ťa tam hore unaví idiotsky sa usmievať.
Slečna Daviesová, tuším tiež máte dôležitý oznam.
Áno.
Držte si všetci klobúky,
pretože môj komplic, moja pravá ruka, môj syn Chad sa vrátil!
Bol na zábavnom výlete, ale veci sa konečne vrátili do starých koľají.
Ahojte. Len aby ste vedeli, nebol to len zábavný výlet.
Zažil som obrovské duševné prebudenie
a pointou toho celého je, aby sa veci nevrátili do starých koľají.
Namaste.
Dobre, ďalej tu máme niečo o geniálnom vynáleze pri bazéne.
Dobre, ľudia.
Sme veľmi nadšení, že vám môžeme predstaviť úplne nový…
Jeden, dva, tri!
- Detský klub. - Detský klub!
Čo je?
Sú tam dve K-čka,
pretože tak viete, že tam bude kopa zábavy.
Ak uvidíte hostí s deťmi, prosím, povedzte im, nech prídu.
Toľkokrát sme to cvičili. Ruky potom slová, pamätáš?
Veď som to urobil.
Dobre, ďalej tu máme…
Pardon za prerušenie.
Máximo, poď okamžite so mnou.
Rozhodne!
Mám len jednu otázku.
Prečo ste ma nepozvali na svadbu?
Čože?
Kvôli môjmu tancu?
Vieš, nemusím byť vždy prvý v rade na vláčik.
Naozaj vás to trápi, čo?
No… teda, ako to, že ma moja jediná dcéra nepozvala
na najdôležitejší deň v jej živote?
Vlastne to bol deň, keď som získala grant
na zaistenie čistej vody pre milión domovov v Chiapas, ale dobre.
Počkať.
Ak sa stále hneváš, že to nevyšlo
medzi mamou a mnou…
- Nie preto. - …tak prepáč. Tak potom?
Nepozvala som ťa na svadbu…
lebo po rokoch zmeškaných večerí,
narodeninových osláv, dokonca telefonátov týkajúcich sa práce,
som nechcela byť znova sklamaná.
Ničomu z toho som nerozumel, ale aj tak sa to ťažko počúvalo.
Pozri.
Viem, že som ťa sklamal, Paloma.
Asi preto ti hovorím tento príbeh.
Nie ako ospravedlnenie, ale aby si pochopila, ako som sa zmenil.
Všetko sa to začalo v deň, keď ma Don Pablo naliehavo vzal nabok.
Snažil som sa to zvládnuť čo najprofesionálnejšie.
Áno! Na toto som čakal.
Kráčať chodbou a hovoriť o dôležitých hotelových veciach.
Čo tak menej rečí.
Pardon, len som nabitý.
Konečne uvidím, čo je za oponou.
Alebo kto je za oponou.
Dobre, áno či nie: Je to Lionel Richie?
Netešil by som sa veľmi, Máximo.
Práve si otestujeme tvoje zručnosti.
Veľmi ma to mrzí.
Postaráme sa o to.
Je v poriadku?
Čo sa stalo?
Ayayay.
Panebože. Ten človek…
Umrel, áno. A keďže tu dnes máme toľko rodín,
musíme to telo vyniesť čo najdiskrétnejšie.
My? Čože? Nie je to úloha záchranárov?
Máximo. Predávame tu sen.
Sanitky, policajné autá a vrecia na telá sú to posledné, čo chcú hostia vidieť.
A sme si istí, že je na 100 % mŕtvy?
Áno, ten pán je mŕtvy.
Prvýkrát, čo som to videl naživo. Teda namŕtvo.
Nuž, keď si ho už vyhlásil za mŕtveho, musíme ho presunúť. Rýchlo.
Samozrejme, nemôžeme ísť výťahom pre hostí,
takže musíme ísť touto chodbou k tajnému výťahu
a potom vyjsť cez vchod personálu.
Tam na nás počkajú.
Ale ako tam dostaneme telo bez toho, aby si to niekto všimol?
Myslíš na to, na čo ja?
Áno, Lupe vie naozaj spievať.
Ach, myslíte vozík! Jasné!
Keď som sa chystal presunúť hosťa, ktorého život sa skončil,
Memo s Héctorom sa chystali zabaviť
niekoľko hostí, ktorých životy sa práve len začali.
Už som na to prišiel.
Ak budeme mať dve deti, zahráme si matatenu.
Ak budú štyri, postavíme hrady z piesku.
A ak budeme mať šťastie a bude ich šesť, mám loptu na vybíjanú.
Bude treba viac lôpt.
Moja lopta!
Počkať, odkiaľ máš nožnice? A nebehaj s nimi!
Zdá sa, že to máš pod kontrolou.
- Kam ideš? - Ako to myslíš, kam idem?
Plán bol, že postrážiš deti, kým sa ja postarám o rodičov
s kopou voľného času a disponibilným príjmom.
Áno, ale je tu toľko detí. Potrebujem ťa.
Rovnako ako Johnsonovci v chatke 5.
Señor Frank, mačky odišli, áno!
Nepotrebuješ ho.
Zvládneš to.
Si Memo Reyes. Dokážeš čokoľvek.
Máš silu.
Máš autoritu.
Máš…
nula detí.
Máš tu nula detí.
Deti, kde ste odišli?
Odkedy Esteban doma tak veľmi pomáhal,
mama hľadala novú vášeň, ktorou by si vyplnila voľný čas.
Nanešťastie jej tá vášeň ešte stále chýbala.
- Dobrý. - Julia! Čo tu robíš?
Ach, Máximo nevolal?
Veľmi ma mrzí, že ruším, Doña Nora,
ale mohla by som použiť váš šijací stroj?
Môj sa pokazil a tak som…
Iste! Rozhodne, môžeš ho použiť.
- Určite? - Poď dnu. Iste!
Nechcem vás rušiť uprostred maľovania…
horiaceho strašiaka?
Nie! Nerušíš ma. Nerušíš ma!
Vlastne by som ti rada pomohla.
Dovoľ mi to.
A mimochodom, je to La Virgen de Guadalupe.
Á, áno! Už ju vidím.
Ale prečo horí?
To nie je oheň.
To je jej svätosť.
Jej nebeská svätožiara.
Podarila sa.
Dnes máme veľa uterákov.
Vypraté sú najťažšie.
Prepáčte. Ešte som to nerobil. Vy áno?
Také veci sa stávajú, Máximo.
Spomínaš si na kovbojskú svadbu?
Dve telá.
Kto vám vtedy pomohol?
Nie, nehovorte! Už teraz toho viem priveľa.
ZAMESTNANECKÝ VÝŤAH
Ach, nie! Pokazil sa?
To je zvláštne.
Počkáme tu, kým ho opravia?
Iste. Počkajme pri alarme s mŕtvolou.
Nemôžeme ho zniesť po schodoch. Čo urobíme?
Môžeme urobiť len jedno…
ísť hlavným výťahom.
Hlavný výťah.
Doña Nora, táto technika je oveľa šikovnejšia.
Ste skvelá krajčírka.
Ďakujem, zlatko.
Keď som prišla o manžela, musela som byť kreatívna.
Na pláži som predávala veci, ktoré som ušila a vyšila.
Ale najviac ma zamestnal Máximo, keď bol mladší.
Bol taký nemotorný. Musela som zaplátať veľa lakťov.
Stále je nemotorný.
Minule sa potkol o nohavice, keď sme…
kupovali ďalšie nohavice.
Som rada, že chodíte nakupovať.
Máximo má hrozný vkus.
Ale nie pokiaľ ide o ženy.
Hotovo. Skončila som.
Teda! Takýmto tempom to hneď dorobíme.
Čo povieš?
Trochu ste to zmenili, čo?
Áno, dúfam, že nevadí.
Možno si si to neuvedomila,
ale keď som tie šaty šila, všimla som si, že vyzerali…
trochu necudne.
A povedala som si: „Julia nechce, aby zákazníčky
vyzerali ako neviestky babylonské.“
- Kto? - Zjavenie, kapitola 17, verš päť?
Každopádne, trochu som ich upravila.
Ale vyzerajú lepšie, nie?
Celkom dobré.
- Mám začať šiť ďalšie? - Nie!
Dajte si prestávku, Doña Nora.
Zaslúžite si ju.
Gracias.
Nie som taká unavená.
V hoteli Diane počula, ako Chad
povedal, že nechce, aby sa veci vrátili do starých koľají.
Tak mu ponúkla…
Povýšenie!
VÝKONNÝ VEDÚCI
S vlastnou kanceláriou. Máš meno na skle.
„Výkonný vedúci.“
Čo to znamená?
Je to len moja stará práca s novým názvom?
Isteže nie.
Ako všeobecný vedúci si viedol veci vo všeobecnosti.
Toto je o vykonávaní vecí na vedúcej úrovni.
Významný pokrok.
A na oslavu som nám zarezervovala tandemové piatkové masky.
Nie, to… to sa nedá.
Ach, zlatko, neboj sa. Tanya bude pracovať okolo brady.
Nie, isteže áno. Je profíčka. Ja…
Myslel som, že toto sa nedá.
Nemôžeš postaviť chrám od hora dole.
Musíš ho stavať od základov. To som sa naučil pri Macho Poncho.
Je to „Machu“…
- Pokračuj, zlatko. - Pozri…
chcem si len konečne niečo zaslúžiť.
Začať odspodu
a potom sa naučiť všetko o Las Colinas.
Zarobiť si na seba.
Chápem.
No, myslím, že je to úžasné.
A podporujem ťa, bez ohľadu na to, ako dlho to potrvá.
Ďakujem.
A ešte posledná vec.
Naozaj by som ťa odteraz v hoteli chcel volať Diane.
Len cez moju mŕtvolu.
S Donom Pablom sme čakali na výťah bez hostí.
Čo nám vydržalo jedno poschodie.
Ahoj.
Ahoj, Kirkmanovci!
- Ahoj. - Dobrý deň.
Ahoj.
Celý hotel je láva.
Keď sa pustíte lana, zomriete.
No tak, Detský klub. Poďme.
Vypraté uteráky. Naposledy pri bazéne žiadne neboli.
Jason, Celeste, Hailey, vezmite si uterák.
Áno, vezmi ďalší.
Rob, môj, ty si zober tri.
Prisahámbohu, tento sa nedá osušiť.
Teraz už bolo vo vozíku viac človeka než uterákov.
Musel som niečo urobiť.
Nie!
Pardon. Ja len, že uteráky pri bazéne sú dlhšie o šesť centimetrov.
Ak máte radi polihovanie, je to fakt rozdiel.
Dobre.
To bolo tesné!
Pardon, ale tento príbeh je veľmi intenzívny.
Cítil som, ako v hrudi búši srdce.
No tak, ľudia. Takmer videli nohu!
- Áno. - Teda.
Dokonca aj ty, môj verný manžel, si podľahol jeho očarujúcim príbehom.
Myslíš, že sú očarujúce?
Myslím, že je to lepšie než tvoje sťažnosti na svadbu.
- Pokračuj, oci. - Dobre.
Takže…
O tri minúty ho prídu vyzdvihnúť.
Dobrý, Don Pablo. Ahoj, Máximo. Môžem sa niečo rýchlo spýtať?
Prepáčte, ak je to hlúpe. Ale som prvý deň na recepcii.
Isteže. Do toho, Lorena.
Takže, je tu jedna hostka. Tam.
Celý deň oddychuje pri bazéne.
Čas trávi čítaním časopisov.
Najradšej má horoskopy. Podľa všetkého je kozorožec.
V horoskope písali, že ju čakajú nové dobrodružstvá.
Za každú cenu sa vyhýba veveričkám.
Má strýka v Guadalajare, ktorý predáva gitarky.
Silná alergia na arašidy.
Koláč pre všetkých!
Takže niekde pomedzi to všetko stratila kľúč.
Môžem jej dať nový?
Prepáč.
Takže sa len pýtaš, či môže dostať ďalší kľúč?
Vraj je to naliehavé. Takže…
Áno. Daj jej nový kľúč.
Ale najprv ju pošli do baru
na nápoj zadarmo a stejk a homára ako odškodné.
Dobre. Ďakujem.
Počkať. Takže teraz dávame stejk a homára za stratené kľúče?
Sústreď sa na to dôležité.
Tlač!
Dobre, deti. Poďte. Poďme späť do Detského klubu.
Nie, nie, nie!
Nathaniel, nie… nesadaj si teraz. No tak.
Poďm… Viete čo?
Dobre. To nič. Všetci sa poriadne držte!
Poďme na to.
Gracias.
Ta-dá! Héctorov nektár.
Vďaka, Héctor.
Je naozaj upokojujúce nesledovať moje dieťa, ako celý deň skáče bomby.
Som tu pre všetky vaše potreby.
S ľadom, zmiešané, či bez trička.
Ahoj, Memo, priateľu.
Fíha. Pozrime sa.
Zdá sa, že s tými deťmi ti to ide.
Naozaj, Héctor? Naozaj?
Polož tie čerešne.
Dobre, musíš sa o ne na desať minút postarať,
kým nájdem Stephanie.
A nebude to ľahké. Je to ich šéfka.
Kiežby som mohol.
Ale Nancy na ležadle 43. dopíja piñu
- a chce aj masáž nôh. - Héctor!
Ak si zabudol, sme v tom spolu.
A ja som tvoj vedúci.
Takže sa teraz postaráš o tieto deti.
A ak sa ti to nepáči, no, tak zožer vajce!
To mám od Stephanie.
Dobre. Dobre! Nemusíš byť taký hnusný.
NAKLADANIE
S Donom Pablom sme boli takmer v suchu.
Ale niečo nesedelo.
Čo to robíte? Nie je záchranka tadiaľto?
- Preberiem to. - Nie. Prepáčte, pane!
To sú veľmi vzácne uteráky.
- Zvládnem to. - Nie.
Máximo.
Nechaj ho vziať vozík.
Vezmem senátora späť do vily.
Ako vždy, ďakujem, Don Pablo.
Počkať.
Celý čas išlo o senátora?
Áno.
Ale, čo myslel tým, že ho vezme do vily?
Nezobrali sme ho z izby?
Na chodbe plakala jeho manželka.
Jeho manželka si vychutnáva stejk a homára.
Vravíte, že sme presunuli mŕtvolu,
aby sme ochránili nechutného politika, ktorý podviedol ženu?
Klamali ste mi?
Nie, neklamal som.
Povedal som ti, čo si potreboval, aby si vyriešil situáciu.
Aj keď je to nesprávne?
- Prečo ste spravili niečo také nemorálne? - Máximo!
Ako vedúci prevádzky budeš musieť prijať mnohé podobné rozhodnutia.
Ak nezvládaš ten tlak, daj mi to čo najskôr vedieť.
Zatiaľ čo som prvý raz nahliadol do temnoty,
Julia bola na pokraji osvietenia.
Doña Nora, veľmi si vážim vašu pomoc,
ale moje šaty musíte šiť po mojom.
Toto sú šaty Julie Gonzálezovej, nie Nory Ramosovej.
A týmto sa navždy vyprevadím z vašich životov. Donevidenia.
Ak Nora mala náboženstvo
ako zdôvodnenie návrhárskych rozhodnutí, možno by mohla Julia skúsiť to isté.
Aj keď ju vychovali agnostickí intelektuáli,
na strednej chodila s miništrantom.
Doña Nora.
Sranda, že ste predtým spomenuli neviestky babylonské,
pretože tie šaty v skutočnosti inšpiroval citát jednej z mojich obľúbených svätíc:
„Nechže sa hýbem slobodne pre Pána,
a tak nech sú moje ruky a hruď pozbavené tkaniny pre Pána.“
Aké krásne.
Ktorá je to svätica?
Svätá Tina.
Cristina.
Menej známa svätica, ktorá tancovala v súkromí.
Nevedela som, že existuje svätá patrónka pre tanečníkov v súkromí.
- Svätci sú fakt na všetko. - Áno, madam.
Moja najobľúbenejšia svätica z Biblie.
Ale v Biblii nie sú svätci.
Iba žeby tam svätá Cristina bola, no svätorečili ju až neskôr?
- Vezmem Bibliu, aby si mi ukázala… - Ach, nie. Nie.
Nechoďte po ňu.
Nebola som k vám úprimná, Doña Nora.
Nie som pobožná.
Pravdou je, že tie šaty vyzerajú hrozne.
Prečo si mlčala?
Tak dobre sme si rozumeli.
A pretože Máximo pre mňa veľa znamená,
takže chcem, aby sme mali dobrý vzťah.
Ale aj toto pre mňa veľa znamená.
Vždy som o tom snívala
a vo svojich šatách potrebujem vidieť svoju víziu.
Teda.
Úplne ti rozumiem.
Naozaj?
Tvoja iskra ma inšpirovala. Tvoj zápal.
Vlastne ťa asi obdivujem.
- Naozaj? - Áno!
Ja len, keď mám teraz viac času pre seba,
snažím sa nájsť svoju skutočnú vášeň.
A popravde, maľovanie to očividne nie je.
Nie.
Ach, Doña Nora, viem, že svoju vášeň nájdete.
Viem, že áno.
Som veľmi rada, že si sa zastavila, Julia.
Ďakujem.
Ale ak máš chodiť s Máximom,
musíš sa aspoň pokúsiť prečítať si Bibliu, dobre?
Dohodnuté.
Mal som problém s tým, čoho som bol v ten deň súčasťou.
Ak pozerať za oponu znamenalo toto,
možno som sa nakoniec nechcel stať Donom Máximom.
Nebuď taký utrápený.
To sa stáva neustále.
Viete, čo sa stalo?
Iste. Som tu už dlho.
A videla som už všetko.
Neverím, že ma Don Pablo naviedol urobiť niečo také hrozné.
A chúďa manželka sa nikdy nedozvie pravdu.
Naozaj si myslíš, že by s pravdou bola šťastnejšia?
Často by som niektoré veci nechcela vedieť.
Ako to, že moja mama pomaly otrávila otca
a koniec filmu Blade Runner.
Chápem, ale veľmi sa hnevám.
Prečo?
Lebo si urobil niečo zlé, alebo preto, že ti to Don Pablo nepovedal?
Si úctyhodná súperka Stephanie.
Len musíš svoje schopnosti využiť pre dobro.
Zožer vajce.
A keď konečne prišiel k zámku, krásneho a udatného Héctora
zastavil veľmi, veľmi, veľmi, veľmi, veľmi zlý trol Memo.
Ale no tak!
Musíš ma počúvať, lebo ja som Memo, vedúci trol.
Daj mi svoje vlasy.
Sú príliš krásne.
Na tieto nádherné kadere si nikdy nesiahneš.
Budem s tebou bojovať na smrť. En garde!
Tu máš! Tu máš, ty príšera!
Ach, si taký silný, Héctor!
Áno, som veľmi, veľmi, veľmi, veľmi silný.
Takže…
potom, ako zachránil krásnu kráľovnú z Ružového zámku…
Héctor sa nad Memom zľutoval.
Poď, Memo!
A nechal ho odplaziť sa späť pod slizký a hnusný most,
spod ktorého prišiel.
Páčilo sa ti to?
Nosíš nám margarity a zabávaš naše deti?
- Áno. - Tu je niečo len pre teba.
Je mi potešením. Sú to anjelici.
Čo tu robíš, čo?
Páči sa ti to?
Máximo.
Som rád, že si tu.
Pozri.
- Viem, že si rozrušený. - Som rozrušený.
Ale úprimne,
viac som rozrušený z toho, že ste mi to zatajili.
Ak ma chcete naozaj zaučiť,
musím vedieť o všetkom, čo sa tu deje.
Máš pravdu.
Bolo chybou nepovedať ti všetko.
Zaslúžil si si to.
Chcem ti niečo povedať. Zatvor dvere.
To sú informácie o senátorovi?
O všetkých našich vysokopostavených hosťoch.
Roky som do tohto zápisníka vpisoval veľmi osobné informácie.
Pomáha nám to uspokojovať ich potreby.
Toľko podrobností.
Je tu veľmi veľa celebrít.
Huey Lewis urobil toto?
- A the News? - A the News.
Veľmi veľa noviniek.
A tiež, iba keď je to potrebné, ich môžeme využiť ako páku.
Ako… vydieranie?
Čokoľvek, čo je potrebné na presadenie záujmov hotela.
Toto je neuveriteľné!
Ale zároveň desivé. Je to…
Kniha tajomstiev!
Nie. Je to len zápisník.
A tu máš kľúč.
Kľúč od zásuvky, v ktorej je uložený.
Musíš ho ochraňovať.
Kľúč záhad od Knihy tajomstiev!
Máximo.
Neber to na ľahkú váhu, hej?
A táto informácia musí ostať medzi nami.
Vtedy som si uvedomil,
že pravda môže byť mocná a zároveň nebezpečná.
Niekedy vás pravda inšpiruje, aby ste začali odznova.
Perfecto!
Zničím ťa, blondiačik.
Aj ja vás.
A pravda vám tiež môže otvoriť nový pohľad na veci.
Takto alebo necudnejšie?
Dokonalá miera necudnosti.
- Hola. - Ahoj, zlatko.
Práve som na časti s Kainom a Ábelom.
Je to ako telenovela!
Naozaj!
Pravda sa ťažko priznáva,
aj tvrdohlavému starcovi, ako som ja.
Ale mojou pravdou je, že mi je veľmi ľúto, ako to medzi nami dopadlo.
Dopekla.
Získal si ma. Kiežby sme ho pozvali na svadbu.
Paloma, viem, že si to nezaslúžim,
ale bol by som veľmi rád, keby si sa pridala na omšu za Dona Pabla.
Ja… chcem ti ukázať, odkiaľ som prišiel.
To znie fajn, oci.
Ale nenávidia ťa náhodou všetci v Las Colinas?
Preto ťa tam potrebujem.
Čo povieš?
Asi nad tým môžem popremýšľať.
Myslíš, že bude na omši aj Julia?
Neviem, ale dúfam.
No, nemôže Paloma zavolať svojej mame a spýtať sa?
- Mame? - Oci!
Áno.
Možno som vynechal jednu menšiu drobnosť.
Julia nie je Palomina mama.
Čože?
Preklad titulkov: Jozef Ferencz